Public procurement notice: Prior Information Notice Without Call For Competition
Published: 2021-09-07
Buyer: Etelä-Savon sosiaali- ja terveyspalvelujen kuntayhtymä
Country: FI
Contract type: Services
CPV classification: 72000000
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Ennakkoilmoitus ja kutsu markkinavuoropuheluun: sähköinen sosiaali- ja terveydenhuollon etäpalvelualusta
Etelä-Savon sosiaali- ja terveyspalvelujen kuntayhtymä (Essote) on tunnistanut tarpeen sähköiselle sosiaali- ja terveyspalveluiden etäpalvelualustalle (SaaS -palvelu). Essote haluaa kerätä lisätietoa olemassa olevista ratkaisuista ja avata keskustelua potentiaalisten toimittajien kanssa.
Hankintayksikön tavoitteena on, että tarjouspyyntö julkaistaan lokakuussa 2021 ja tätä ennen tarkoituksena on käydä markkinavuoropuhelu hankinnasta kiinnostuneiden toimijoiden kesken. Alustavan suunnitelman mukaan hankinta toteutetaan avoimella menettelyllä.
Markkinavuoropuhelutilaisuus pidetään maanantaina 27.9 klo 8-16 välillä ja tarvittaessa myös torstaina 30.9. klo 8-16. Jokaiselle toimijalle varataan 50 minuutin toimijakohtainen keskustelutilaisuus Teams -yhteyksin. Hankintayksikkö toimittaa ilmoittautuneille toimijoille 15.9.2021 mennessä liitedokumentaation, jossa kuvataan hankintayksikön tarpeet ja tavoitteet sekä erityiset kysymykset, joihin menettelyn aikana toivotaan saatavan vastauksia. Toimijoiden toivotaan toimitettavan kirjallinen esittelymateriaali myöhemmin toimitettavassa liitedokumentaatiossa kuvatulla tavalla viimeistään kaksi arkipäivää ennen markkinavuoropuhelutilaisuutta (23.9/28.9.)
Kiinnostuneita toimijoita pyydetään ilmoittautumaan ma 13.9. klo 15 mennessä vastaamalla linkistä löytyvään Forms-kyselyyn (kopioi linkki ja liitä selaimesi osoiteriville):
https://forms.office.com/Pages/ResponsePage.aspx?id=uyT_3okgAESMjvceaAN4ssQrldDavRBOiYJGHeu3yiJUNzJTQk85VVdaVTMwOFc5VVoxTk5LRjQ2Sy4u
Tämä ilmoitus ei ole tarjouspyyntö tai hankintailmoitus vaan kutsu markkinavuoropuheluun. Markkinakartoitus ei velvoita hankintayksikköä toteuttamaan hankintaa tietopyynnössä kuvatulla tavalla. Kysymyksiin vastaaminen ei sido toimijaa mahdolliseen tarjouskilpailuun osallistumiseen, eikä se ole myöskään edellytyksenä myöhemmin mahdolliseen tarjouskilpailuun osallistumiselle. Vastaamatta jättäminen ei estä mahdolliseen tarjouskilpailuun osallistumista, eikä vastaaminen vaikuta tarjoajan asemaan varsinaisessa tarjouskilpailussa. Kaikki tässä ennakkotietoilmoituksessa esitetyt tiedot (mm. hankinnan kuvaus ja hankintailmoituksen arvioitu julkaisupäivämäärä) ovat alustavia ja suuntaa antavia ennakkotietoja.
Essotella on käynnissä STM:n rahoittamat Tulevaisuuden sote-keskushanke 2020-2022 sekä Sote-rakenneuudistusta tukeva laaja alueellinen valmisteluhanke. Osana hanketta Essote kehittää yhtenäisiä digitaalisia asiointitapoja ja etäpalveluja.  Markkinakartoitusta on valmisteltu osana hanketoimintaa.
Hankintayksikön tavoitteena on hankkia Essoten asukkaiden käyttöön vaiheittain rakentuva, web- ja mobiilikäyttöinen palvelualusta (“etäpalvelualusta"), jossa voidaan tarjota asiakkaille digitaalista lääkäri- ja hoitajapalvelua. Tarjottava palvelu sisältää siten asiointipalvelualustan sekä digitaalisen lääkäri- ja hoitajapalvelun. Markkinavuoropuhelun tavoitteena on kartoittaa markkinoilla olevia ratkaisumalleja.
Tavoitteena on hankkia valmissovellusratkaisu, joka on mahdollista mukauttaa vastaamaan hankintayksikön tarpeita. Hankinnan kohteena on siten ensisijaisesti käyttöoikeudet valmiiseen, Tilaajalle konfiguroitavaan, sähköisen asioinnin järjestelmään, ei teknologian kehittäminen Tilaajan tarpeisiin. Ratkaisun lisäksi hankintaan tulisi sisältyä vaadittavat integraatiot, koulutus, käyttöönottoprojekti sekä tuki- ja ylläpitopalvelut.
Sosiaali- ja terveydenhuollon uudistusta ja hyvinvointialueiden perustamista koskeva lainsäädäntö on hyväksytty, ja se tulee voimaan vaiheittain. Sote-palvelujen järjestämisvastuu tulee siirtymään kunnilta hyvinvointialueille 1.1.2023 alkaen, jolloin Essoten omaisuus, vastuut ja velvoitteet siirtyvät tulevalle Etelä-Savon hyvinvointialueelle. Mahdollisen tulevan hankinnan tulee olla laajennettavissa hyvinvointialueen käyttöön.